REQUERIMENTO DE TALLAS NA E. P. 0012
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 07/03/2018)

A Presidencia, en uso das facultades que lle confire a lexislación local vixente, ditou a seguinte Vista a documentación que obra no Servizo de Mobilidade en relación ao perigo existente na estrada provincial E. P. 0012 Campolongo – Juan XXIII – Figueirido e, Resultando que no presente suposto están acreditados os seguintes Primeiro: O pasado dia 12 de febreiro de 2018 o vixiante da zona realizou unha visita de inspección na estrada provincial E. P. 0012 Campolongo – Juan XXIII – Figueirido e comprobou que hai unha serie de parcelas nas que se atopan unhas árbores que presentan unha situación moi perigosa para a seguridade viaria polos seguintes motivos: Segundo: Unha vez realizada unha comprobación coa Dirección Xeral do Catastro, estableceuse a seguinte relación de parcelas e propietarios afectados: Considerando que ao presente expediente lle son de aplicación os seguintes Primeiro: De acordo coa Lei 7/1985, do 2 de abril, Reguladora das Bases de Réxime Local e o Real Decreto 1372/1986, do 13 de xuño, polo que se aproba o Regulamento de Bens das Entidades Locais, o patrimonio das Entidades Locais (a Deputación entre elas) está constituído polo conxunto de bens, dereitos e accións que lles pertencen; á súa vez os devanditos bens clasifícanse en bens de dominio público e bens patrimoniais, podendo ser os primeiros de uso ou servizo público. Dentro dos bens de uso público local encontraríanse as distintas estradas que conforman a rede viaria provincial, en canto a obras públicas de aproveitamento ou utilización xeral cuxa conservación e xestión é competencia da Deputación Provincial de Pontevedra. Segundo: O artigo 38.5 da Lei 8/2013, de 28 de xuño, de Estradas de Galicia, establece para a zona de protección das estradas a esixencia de que o titular desta vixíea e provea ao seu mantemento e conservación para evitar riscos que poidan levar consigo danos ás persoas e bens, debendo prestar especial atención a calquera elemento alleo á circulación que poida xerar eses danos. No presente expediente existe un perigo evidente na zona de influencia da E. P. 0012 Campolongo – Juan XXIII – Figueirido, xerando un grave risco para a seguridade viaria polo que a urxencia en corrixir as deficiencias descritas anteriormente está máis que xustificada. Terceiro: De acordo co disposto no artigo 58.1 da Lei 8/2013, do 28 de xuño, de Estradas de Galicia “a Administración titular da estrada procederá, sen trámites e con cargo á persoa causante, á execución das medidas necesarias para a reparación de danos producidos no dominio público viario e a restitución da realidade física alterada nel, cando supoñan un grave risco para a seguridade viaria”. Cuarto: Tendo en conta o disposto no artigo 122.1 do Decreto 66/2016, de 26 de maio, polo que se aproba o Regulamento Xeral de Estradas de Galicia, “As plantacións de árbores só se autorizarán fóra da zona de dominio público, sempre que se sitúen a unha distancia da liña exterior da zona de dominio público, medida horizontal e ortogonalmente desde ela, superior a catro metros (4 m) cando se empreguen as especies frondosas a que fai referencia a lexislación de montes de Galicia, e a dez metros (10 m) no resto das especies”. Vistos os antecedentes de feito mencionados, os fundamentos xurídicos expostos, as disposicións citadas e as demais normas de xeral e pertinente aplicación. Que os propietarios afectados que aparecen na relación que figura na parte expositiva desta Resolución Presidencial procedan, nun prazo non superior a 20 días naturais, ao corte das árbores que se atopan en situación de perigo. Advírtese de que de non atender este requirimento, procederase de acordo co artigo 58.1 da Lei 8/2013, do 28 de xuño, de Estradas de Galicia, á execución das medidas necesarias para a realización dos devanditos traballos a costa do obrigado. En calqueira caso, os propietarios afectados serán responsables de indemnizar calquera dano ou prexuizo que se provoque ou provocase a propios e/ou terceiros a consecuencia do actual estado das árbores. Contra a presente Resolución, que pon fin á vía administrativa, poderá interponer recurso potestativo de reposición ante o mesmo órgano que a ditou no prazo dun mes a contar dende o día seguinte ao da recepción da presente notificación (artigos 112, 123 e 124 da Lei 39/2015, de 1 de outubro, de procedemento administrativo común das Administracións Públicas), ou ben directamente recurso contencioso- administrativo ante o Xulgado do Contencioso- Administrativo de Pontevedra, no prazo de dous meses contados a partir do día seguinte ao da recepción da presente resolución (artigos 8 e 46 da Lei 29/1998, do 13 de xullo, Reguladora da Xurisdición Contencioso- Administrativa). Todo iso sen prexuízo da posibilidade de utilizar calquera outro recurso que considere procedente. O que lle comunico para o seu coñecemento, cumprimento e demais efectos. Pontevedra, 21 de febreiro de 2018, O SECRETARIO, Por delegación a Xefatura dos Servizos Administrativos, Segundo R. P. nº 2016001033 / data 25-01-2016